钦定古今图书集成/历象汇编/庶征典/第075卷 > 西京杂记 > 《论赦恩不及下奏》宋·包拯
## 钦定古今图书集成/历象汇编/庶征典/第075卷 > 西京杂记 > 《论赦恩不及下奏》宋·包拯

臣伏闻先帝时，冬十二月雷震，司天监奏，主国家发
惠布泽，未及黎庶。上召辅臣谓之曰：“此上天所以警
朕也。且河北、关西戍兵未息，民人劳止。又三司、转运
使率扰之事，召类实繁，大者宜即减省，小者悉蠲除
之。将来改元赦书，卿等宜悉采民弊，著为条目，务泽
及黎庶也。”